62019CO0769_INF
Sklep Sodišča (deseti senat) z dne 14. januarja 2021 –UC in TD (Formalne pomanjkljivosti obtožnega akta)
(Zadeva C‑769/19) (
1
)
„Predhodno odločanje – Člen 99 Poslovnika Sodišča – Pravosodno sodelovanje v kazenskih zadevah – Direktiva 2012/13/EU – Pravica do obveščenosti v kazenskem postopku – Člen 6 – Pravica do obveščenosti osumljenih ali obdolženih oseb o njihovih pravicah – Člen 47, drugi pododstavek, Listine Evropske unije o temeljnih pravicah – Obravnavanje zadeve v razumnem roku – Nacionalna zakonodaja, ki določa zaključek sodnega postopka v primeru formalnih pomanjkljivosti obtožnega akta, ki jih ugotovi sodnik – Vrnitev zadeve državnemu tožilcu zaradi sestave novega obtožnega akta – Dopustnost“
Pravosodno sodelovanje v kazenskih zadevah – Pravica do obveščenosti v kazenskem postopku – Direktiva 2012/13 – Pravica do obveščenosti o obdolžitvah – Pravica do sojenja v razumnem roku – Nacionalna zakonodaja, ki določa zaključek sodnega postopka v primeru formalnih pomanjkljivosti obtožnega akta – Obveznost vrnitve zadeve državnemu tožilcu zaradi sestave novega obtožnega akta – Dopustnost
(Listina Evropske unije o temeljnih pravicah, člen 47, drugi odstavek; Direktiva Evropskega parlamenta in Sveta 2012/13, člen 6(1), (3) in (4))
(Glej točke od 43 do 53, 56 in 59 ter izrek.)
Izrek
Člen 6(1), (3) in (4) Direktive 2012/13/EU Evropskega parlamenta in Sveta z dne 22. maja 2012 o pravici do obveščenosti v kazenskem postopku, člen 47, drugi pododstavek, Listine Evropske unije o temeljnih pravicah in načelo primarnosti prava Unije ter pravico do spoštovanja človekovega dostojanstva je treba razlagati tako, da ne nasprotujejo nacionalni zakonodaji, ki je v primeru formalnih napak obtožnega akta, ki je zaradi svoje nejasne vsebine nepopoln ali protisloven, in ki v nobenem primeru ne dopušča tožilcu, da odpravi te pomanjkljivosti tako, da jih popravi na predhodni obravnavi, med katero so bile ugotovljene, in ki sodniku nalaga, da zaključi sodni postopek ter vrne zadevo tožilcu zato, da sestavi nov obtožni akt.
(
1
)	UL C 27, 27.1.2020.